Asia de Sud-Vest
Măcăleandrul (zis și "gușă roșie"; "Erithacus rubecula") este o pasăre insectivoră din familia "Muscicapidae". Este întâlnită în România tot timpul anului. Vara trăiește în pădurile de munte, iar iarna coboară în regiunile de câmpie, în parcuri și grădini. Penajul la ambele sexe este cafeniu, cu o pată ruginie pe bărbie și piept. Adesea populațiile nordice coboară spre sud în țări ca România. Păsările cuibăresc în scorburi, sub maluri, sau sub trunchiuri de arbori căzuți. Femela depune la începutul lunii mai 5-6 ouă albe cu pete ruginii, ouăle vor clocite timp de 13-14 zile numai de femelă. Unele specii migrează iarna spre Africa de Nord și Asia de Sud-Vest.